text: Tysk skal være mere synligt
  29 april 2011 kl. 15.13
  Tysk skal være mere synligt på offentlige kontorer i Sønderjylland. Det argumenterede det tyske mindretal for, da Folketings Kontaktudvalg i dag besøgt landsdelen.
  Det tyske mindretal har i årevis kæmpet for at få gennemført ånden i den europæiske sprogtraktat, der siger, at tysk er et sprog på linje med dansk i Sønderjylland, hvor mindretallet bor.
  
  Skilte på tysk
  Det vil i sin yderste konsekvens betyde, at offentlige skilte også skal være på tysk. At tysk skal mere synligt i medier (f.eks. på TV SYD). Og at kommunerne skal være i stand til at yde service på tysk.
  
  Tysk i 5. klasse
  Kontaktudvalget er bindeledet mellem Folketinget og det tyske mindretal. Og under besøget i dag diskuterede udvalget bl.a. muligheden for at styrke faget tysk i de danske folkeskoler. F.eks. ved at eleverne allerede skal lære tyske verber i 5. klasse. I dag tilbydes tysk først fra 7. klasse.
  
  Kontaktudvalget
  Kontaktudvalget har følgende medlemmer:
  Formand: Indenrigs- og sundhedsminister Bertel Haarder (V)
  Venstre: Ellen Trane Nørby
  Konservative: Mike Legarth
  Dansk Folkeparti: Søren Krarup
  Socialdemokraterne: Lise von Seelen
  Radikale Venstre: Bente Dahl
  Socialistisk Folkeparti: Jesper Petersen
  Enhedslisten: Per Clausen
  Bund Deutscher Nordschleswiger:
  BDN formand: Hinrich Jürgensen
  Skoledirektør Claus Diedrichsen
  Formand for Slesvigsk Parti: Marit Jessen Rüdiger
  Leder af det tyske mindretals sekretariat i København: Jan Diedrichsen
  BDN Generalsekretær: Uwe Jessen (permanent gæst)
  Sekretær: Pernille Christensen, Indenrigs- og sundhedsministeriet
  